《趁市八首 其四》
明代·方国骅

桑麻无术故山求，归兴聊从物外游。万里词臣怀海市，千家鲛外杂蜃楼。

丈人屡觅开元历，长者常披五月裘。怪底猎心犹未槁，逐看蛮女打春毬。

作者简介：方国骅，字楚卿。番禺人。颛恺（成鹫）父。明唐王隆武元年（一六四五）举人。鼎革后，隐居授徒，世称学守先生。著有《学守堂集》。事见清道光《广东通志》卷七六。